Diari Oficial de la Generalitat Valenciana


Sumari del DOGV 4170, del 17-01-2002 (2002/223)

Informació pública del programa d'actuació integrada i projecte de reparcel·lació per al desenvolupament del sòl industrial Les Galgues, 2.2.
---------------------------------------------------------------------------------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/223


Organisme emissor
:   Galgues Industrial, SL

Tipus de document
:   Anunci

Informació pública del programa d'actuació integrada i projecte de reparcel·lació per al desenvolupament del sòl industrial Les Galgues, 2.2. [2002/S223]
  
La mercantil Galgues Industrial, SL, amb domicili a Pedreguer, carrer Ajuntament, núm. 7, CIF B-53037768, fa saber a tots els possibles interessats o afectats que ha formulat el programa d'actuació integrada per al desenvolupament i execució del sector 2.2 del sòl industrial Les Galgues de les normes subsidiàries de planejament de l'Ajuntament de Pedreguer que inclou, pla parcial, programa, projecte d'urbanització i projecte de reparcel·lació a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
D'acord amb el que estableix l'article 48.1.C) i 69.1.A), en relació amb l'article 46.3, ambdós de l'esmentada Llei, es procedeix sotmetre l'esmentat programa, el pla parcial, el projecte d'urbanització i el projecte de reparcel·lació junt amb els estatuts de l'Agrupació d'Interés Urbanístic Les Galgues 2.2, amb tota la documentació annexa, a informació pública pel termini de 20 dies a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment hi podran formular les al·legacions que els convinguen segons dret, i també altres alternatives tècniques del programa i, si s'escau, proposicions juridicoeconòmiques, tot això en els termes i condicions de l'esmentada Llei 6/1994, a aquest efecte qualsevol interessat podrà consultar l'expedient depositat en la notaria del senyor Luis Moreno Avila, situada al carrer Maestro Serrano, número 31-1º, esquerra de Pedreguer. Igualment es fa constar que qualsevol persona podrà comparéixer en aquesta notaria per a obtenir còpia, a costa seua, de l'acta de protocol·lització del programa de documents que s'acompanyen, o sol·licitar que se'ls exhibisca aquesta.
  
La indicada documentació, i també l'expedient administratiu, podrà ser consultat en l'Ajuntament de Pedreguer, els dies hàbils, en horari d'atenció al públic. (número de registre d'entrada de l'expedient 1.865/2001).
  
Les al·legacions pel que fa al programa que, si s'escau, siguen formulades, es presentaran al Registre General de l'Ajuntament de Pedreguer.
  
Així mateix, mitjançant aquest anunci, segons el que estableix l'article 48, en relació amb l'article 46, paràgrafs quart i cinqué, de la Llei 6/1994, es fa saber als interessats que el termini de cinc dies per a presentar proposicions juridicoeconòmiques, comença el primer dia hàbil de l'acabament del termini de 20 dies anteriorment indicat. Durant aquest termini podran formular-se les esmentades proposicions en el Registre General de l'Ajuntament de Pedreguer.
  
Finalitzat aquest segon termini, el primer dia hàbil, excepte si és dissabte, i en aquest cas s'haurà d'entendre el primer dia hàbil immediat posterior, tindrà lloc l'acte d'obertura de pliques a l'Ajuntament de Pedreguer. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquest anunci val de notificació, d'acord amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a aquells titulars cadastrals no identificats en el cadastre, i també aquells el domicili fiscal dels quals no figura en el cadastre.